প্রয়াত গৌরী ঘোষ

প্রয়াত বাচিকশিল্পী গৌরী ঘোষ। বয়স হয়েছিল ৮৪ বছর। আর এন টেগোর হাসপাতালে ভর্তি ছিলেন তিনি। বেশ কিছু দিন আগে স্ট্রোক হয় গৌরী ঘোষের। তারপরই থেকেই অসুস্থ ছিলেন তিনি। এক সপ্তাহ ভেন্টিলেশনে রাখা হয়েছিল শিল্পীকে। বৃহস্পতিবার সকালে হাসপাতালেই প্রয়াত হন তিনি।

বাংলা আবৃত্তি জগতের উজ্জ্বল দুই নক্ষত্র গৌরী ঘোষ এবং পার্থ ঘোষ। বাস্তবে তাঁরা স্বামী-স্ত্রী। রেডিওতে উপস্থাপক হিসাবে তাঁদের কেরিয়ার জগতের শুরু। বহু জনপ্রিয় শো-এর উপস্থাপনা করতে দেখা গেছে বাচিক শিল্পী জুটিকে। তাঁদের যৌথ শ্রুতি নাটক ‘কর্ণকুন্তি সংবাদ’ খুব জনপ্রিয় হয়েছিল। তিন দশক ধরে আকাশবানীর বহু অনুষ্ঠানে গৌরীদেবীকে শুনেছেন বাঙালি।তাঁর গলায় রবীন্দ্র কবিতার আবেগ যেন অন্য মাত্রা পেতো।  ৮৪ বছর বয়সী এই বাচিক শিল্পী গৌরীদেবীর দেশ বিদেশে বহু ছাত্র রয়েছে।

শিল্পীর মৃত্যুতে শোকস্তব্ধ বাংলার সংস্কৃতি মহল।